Citește Horoscop săptămânal Capricorn. Previziuni pentru perioada 11 – 17 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Capricorn și urmarește video Uranissima.
Horoscop săptămânal Capricorn – 11 – 17 mai 2024
În noaptea de 11 mai, context puțin relevant atât pentru sănătate cât și pentru munca de fiecare zi pe fondul tranzitului Lunii prin Gemeni într-un răstimp când, în România, activitățile curente vor fi întrerupte.
Între 11 mai, după ora 06:13′, și 13 mai, la prânz, relațiile parteneriale nu vor cunoaște vreo modificare vizibilă cu excepția cazurilor în care harta natală a câte unui Capricorn va rezona mai intens cu tranzitele momentului. Între 13 mai, după ora 13:36′, și începutul zilei de 16 mai, posibilă analiză și evaluare ori reevaluare în lumina evenimentelor de ultimă oră a felului în care nativii ar trebui să se poziționeze față de o chestiune bănească sau patrimonială cu sau fără aspect litigios.
Pe 15 mai, Mercur va intra în zodia Taurului și, până pe 3 iunie, va contribui la buna comunicare a nativilor cu cei dragi: persoane apropiate lor sufletește și copii. În casa a V-a vor fi cinci planete care vor oferi un prilej de bucurie, de satisfacție ori de reechilibrare interioară. Unele relații par să se stabilizeze ori să intre într-un tipar convenabil tuturor.
Cei doi Benefici (Venus și Jupiter), pentru ultima oară împreună, în același semn zodiacal, pentru următorii doisprezece ani, alături de Soare și Uranus pot înlesni aventuri, întâlniri spectaculoase, evoluții memorabile ale unei relații sentimentale sau, de la caz la caz, conceperea unui copil ori nașterea unui copil. Mulți nativi vor dori să se bucure de viață și-și vor propune să dea curs unor dorințe mai vechi de a petrece timpul liber.
Între 16 mai, după ora 00:33′, și 17 mai, rezistență la formulele noi de viață profesională sau de integrare socială; Capricornii vor da dovadă de spirit critic accentuat și de radicalism când vor constata că unele idei s-au insinuat deja în viața lor, refuzând să le ia în calcul ca o alternativă modernă. Pe 17 mai, întâmplare cu efect stresant în relațiile cu un membru de familie.